Okresná prokuratúra Zvolen 
Trhová 7, 960 19 Zvolen 1 	

Sp. zn. : 3 Pv 53/15/6611	Zvolen, 9.4.2015
EEČ : 2-51-37-2015

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátor Okresnej prokuratúry Zvolen
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ktorý dňa 19. 1. 2015 v presne nezistenom čase okolo 19. 00 hod. v obci XXXXX časť Pstruša okres Detva  v mieste svojho trvalého bydliska v rodinnom dome č. 663, ktorého je majiteľom,  vyhrážal sa zabitím svojej družke XXXXX, nar. 29. 8. 1974,  trvale bytom Pstruša č. 663 a svojmu susedovi XXXXX, nar. ktorý dňa XXXXX, trvale bytom Pstruša č. 344 tak, že po tom ako sa vrátil so svojou družkou XXXXX do svojho rodinného domu začal svojej družke nadávať, že je bosorka a vyhrážal sa jej zabitím, pričom svojim maloletým dcéram  povedal, aby odišli z domu preč „lebo dom ide do ľuftu“ , po tom ako dcéry z domu odišli za susedom XXXXX, chytil do jednej ruky krabičku zápaliek a kuchynský nôž a do druhej ruky chytil jednu zápalku, potom na plynovom sporáku pustil na všetkých štyroch ventiloch plyn a zavrel dvere na kuchyni, následne družku zhodil na dlážku kuchyne, chytil ju za ľavú nohu a túto jej vyvrtol a nohou jej kopol do oblasti ľavého kolena, kde v tom čase do domu prišiel sused XXXXX, ktorý sa pokúšal dostať do priestorov kuchyne, v čom mu bránil za dverami stojací XXXXX,  po chvíli sa XXXXX do kuchyne dostal a  XXXXX prehovoril, aby sa ukľudnil, vypol  plyn na sporáku a XXXXX z ruky nasilu zobral nôž, po tom XXXXX odchádzal z miestnosti preč a vtedy XXXXX znova pustil plyn na sporáku, chytil do obidvoch rúk nože a išiel smerom k XXXXX, ktorý sa v obave o svoj život pred ním bránil pritvorením dverí a následne sa XXXXX presunul pred dom, kde vypol hlavný uzáver plynu odkiaľ cez dvor odchádzal smerom k svojmu domu, kde keď ho zbadal XXXXX, ktorý vyšiel pred dom, začal ho s nožmi v rukách naháňať po ulici, pričom sa XXXXX potkol, spadol na ulici na zem, kde ho XXXXX dobehol a napadol ho tak, že ako ležal na chrbte  XXXXX sa zahnal  nožmi na neho, čo však  XXXXX vykryl rukami a tak XXXXX nože zapichol do zeme, následne sa XXXXX podarilo ho odstrčiť a z miesta ušiel na ihrisko, kde ho XXXXX neprenasledoval, ale sa vrátil a prešiel cez otvorenú bráničku na pozemok  rodinného domu č. 344  majiteľov XXXXX, nar. XXXXX, trvale bytom Pstruša č. 344 a XXXXX, nar. 12. 9. 1979, trvale bytom Pstruša č. 344, kde  pristúpil ku vchodovým dverám a s nožmi v ruke sa snažil dostať do priestorov domu, čo sa mu nepodarilo, pričom poškodil vchodové bezpečnostné dvere na dome, následne sa presunul na terasu rodinného domu, kde s nožmi poškodil okno plastových terasových dverí, ktoré sa mu nepodarilo rozbiť a tak sa presunul k tam zaparkovanému osobnému motorovému vozidlu značky Audi A6, ev. č. DT 382-BA majiteľa XXXXX, nar. XXXXX, trvale bytom Pstruša č. 344, kde nožmi búchal po čelnom skle vozidla, čím ho poškodil a nožom poškodil zadný blatník, zatiaľ čo ho po celý čas sledoval XXXXX z ulice spoza plota, odkiaľ ho opakovane vyzýval, aby opustil jeho pozemok, lebo tam nemá čo robiť , na čo XXXXX nereagoval a tak sa snažil upútať jeho pozornosť, čo sa mu nakoniec podarilo a XXXXX vybehol za ním na ulicu s nožmi v rukách, pričom sa mu vyhrážal zabitím so slovami „zabijem ťa, ty hajzeľ, zabijem vás vy parchanti a že ak zomrie on tak zabije všetkých“ , kde ho spacifikoval sused XXXXX, nar. 29.11.1971 bytom Pstruša č. 343, ktorý sa v tom čase vrátil domov na svojom motorovom vozidle, čím týmto svojim konaním spôsobil XXXXX zranenia  podľa znaleckého posudku a to vyvrtnutie kolenného kĺbu vľavo s klinickými prejavmi odtrhnutia predného rohu vnútorného menisku a s prejavmi silného natiahnutia vnútorného postranného väzu, ktoré zranenia si vyžiadali dobu liečenia v trvaní 12 týždňov a  XXXXX zranenia podľa znaleckého posudku a to dve drobné ranky na ľavej dlani , drobnú bodnú ranku  na pravej dlani, odreninu kože oboch kolien v oblasti nad jabĺčkami, ktoré zranenia si vyžiadali dobu liečenia 6 dní a škodu poškodením zariadenia rodinného domu a osobného motorového vozidla podľa odborného vyjadrenie vo výške 2.651,81 €, pričom týmto konaním vzbudil u XXXXX a XXXXX dôvodnú obavu o ich život a zdravie,  pretože obvinený nebol v čase činu pre nepríčetnosť trestne zodpovedný,

lebo obvinený nebol v čase činu pre nepríčetnosť trestne zodpovedný.

Odôvodnenie:

	Dňa 20. 1. 2015 vyšetrovateľ PZ pod sp. zn. ČVS:ORP-63/1-VYS-ZV-2015 uznesením podľa § 199 ods. 1 Trestného zákona začal trestné stíhanie pre prečin nebezpečného vyhrážania podľa § 360 ods. 1, ods. 2 písm. a, písm. b / Trestného zákona s poukazom na § 138 písm. a / Trestného zákona a § 139 ods. 1 písm. c / Trestného zákona spáchaný v jednočinnom súbehu s prečinom výtržníctva podľa § 364 ods. 1 písm. a/, ods. 2 písm. b / Trestného zákona  s poukazom na § 138 písm. a / Trestného zákona a spáchaný v jednočinnom  súbehu s prečinom porušovania domovej slobody podľa § 194 ods. 1, ods. 2 písm. a/ Trestného zákona s poukazom na § 138 písm. a / Trestného zákona a následne toho istého dňa  uznesením podľa § 206 ods. 1 Trestného poriadku vzniesol obvinenie XXXXX, nar. 18. 11. 1968, trvale bytom XXXXX Pstruša č. 663 pre prečin nebezpečného vyhrážania podľa § 360 ods. 1, ods. 2 písm. a/, b/ Trestného zákona s poukazom na § 138 písm. a/ Trestného zákona a § 139 ods. 1 písm. c/ Trestného zákona spáchaný v jednočinnom súbehu s prečinom výtržníctva podľa § 364 ods. 1, ods. 2 písm. b/ Trestného zákona s poukazom na § 138 písm. a/ Trestného zákona, preto že XXXXX dňa 19.1.2015 v presne nezistenom čase okolo 19. 00 hod. v obci XXXXX v časti Pstruša okres Detva sa vyhrážal zabitím svojej družke XXXXX, nar. XXXXX,  trvale bytom Pstruša č. 663 a tak isto svojmu susedovi XXXXX, nar. XXXXX, trvale bytom Pstruša č. 344 a tak isto na verejnosti prístupnom mieste sa slovne a fyzicky dopustil hrubej neslušnosti tým, že s nožíkmi v rukách útočil na osobu XXXXX takým spôsobom, že potom ako sa vrátil so svojou družkou XXXXX do svojho domu na adrese Pstruša č. 663 začal svojej družke nadávať, že je bosorka tak isto sa jej vyhrážal zabitím, pričom tam prítomným maloletým dcéram Nikole a Natálii povedal, aby odišli z domu preč „lebo dom ide do ľuftu“ a keď dcéry odišli za susedom XXXXX tak chytil do jednej ruky krabičku zápaliek a kuchynský nožík a do druhej ruky chytil jednu zápalku, potom na plynovom sporáku pustil na všetkých štyroch ventiloch plyn a zavrel dvere na kuchyni, následne družku zhodil na dlážku kuchyne, chytil ju za ľavú nohu a túto jej vyvrtol a nohou jej kopol do oblasti ľavého kolena, kde v tom čase do ich domu prišiel zistiť čo sa deje ich sused XXXXX a ten sa pokúšal dostať do priestorov kuchyne v čom mu za dverami stojací XXXXX v tom bránil no po chvíli sa p. XXXXX do kuchyne dostal XXXXX prehovoril, aby sa ukľudnil, vypol sa plyn na sporáku a XXXXX z ruky na silu zobral nožík, následne XXXXX odchádzal z miestnosti preč a vtedy XXXXX znova pustil plyn na sporáku, chytil do obidvoch rúk nožíky a išiel smerom k p. Adlerovi ktorý sa v obave o svoj život pred ním bránil pritvorením dverí a následne sa p. XXXXX presunul pred dom a vypol hlavný uzáver plynu a keď odchádzal p. XXXXX smerom k svojmu domu, tak XXXXX ho začal s nožíkmi v rukách naháňať vonka na ulici a keď p. XXXXX spadol na zem, tak na neho zaútočil a to tak, že ako ležal p. XXXXX na chrbte, tak XXXXX sa zahnal obidvoma nožíkmi smerom na jeho hruď, no p. XXXXX to vykryl svojimi rukami a XXXXX nožíky zapichol do zemi popri jeho ramenách, potom ho p. XXXXX odstrčil a odbehol od neho preč, ten ho už neprenasledoval, ale presunul sa k rodinnému domu p. Adlera vošiel cez otvorenú bránu na jeho pozemok pristúpil ku vchodovým dverám a tu s nožíkmi v ruke sa snažil dobiť do vnútra domu čo sa mu však nepodarilo no pri tom poškodil vchodové bezpečnostné dvere na dome a následne sa presunul na terasu toho istého domu a tu nožíkmi sa snažil poškodiť terasové sklenené dvere, ktoré sa mu však nepodarilo rozbiť a tak sa presunul na dvor k tam zaparkovanému vozidlu značky Audi A6 ev. č. DT 382-BA, ktorého majiteľom je p. XXXXX a tu nožíkmi búchal po čelnom skle vozidla a na zadnom blatníku urobil nožíkom ryhu, čím poškodil farbu vozidla, pričom toto všetko p. XXXXX sledoval spoza plota a snažil sa upútať pozornosť XXXXX čo sa mu aj podarilo a ten zase za ním vybehol na ulicu s nožíkmi v rukách pričom počas tohto svojho konania XXXXX viac krát zopakoval slová, že ho zabije a to slovami „zabijem ťa ty hajzeľ, zabijem vás vy parchanti a že ak zomrie on tak zabije všetkých“ a až tu ho ďalší sused XXXXX, nar. 29.11.1971, bytom Pstruša č. 343 spacifikoval, čím týmto svojim konaním svojej družke XXXXX, nar.XXXXX nespôsobil žiadnu materiálnu škodu a podľa lekárskej správy XXXXX jej spôsobil zranenie vyvrtnutie a natiahnutie inej a bližšej neurčenej časti kolena, kde nebola stanovená doba liečenia a doba PN a susedovi XXXXX, nar. XXXXX nespôsobil zranenia, ktoré by si vyžiadali jeho lekárske ošetrenie a poškodením zariadenia rodinného domu a jeho osobného motorového vozidla mu spôsobil doposiaľ odborne neurčenú škodu a u obidvoch osobách svojim konaním vzbudil dôvodnú obavu o ich život a zdravie.

V priebehu vyšetrovania bol vykonaný výsluch obvineného I.Grossmana, výsluch svedka poškodených R. Grofčíkovej, J. Adlera, A. Adlerovej, Mgr. Koctúrovej, výsluch svedkov M. Cerovského, Š. Černeckého , M. Dubu, výsluch znalca MUDr. Moravčíka. Zároveň boli do spisového materiálu zabezpečené znalecké posudky, odborné vyjadrenie, lekárske správy a prepis  nahrávky z čísla 158. 

Z výpovede obvineného XXXXX vyplýva, že tento sa v plnej miere priznal ku skutku, ktorý sa mu kladie za vinu. Vo svojej výpovedi uviedol, že dňa 19. 1. 2015 išli s družkou na nákup do Detvy , lebo mali podporu. V Detve vypil 4 vodky, 4 veľké pivá a  4 dcl červeného vína.  Kým boli v Detve v Tescu, začalo mu šibať, začal družke vulgárne nadávať, nevedel vysvetliť prečo. Bol podráždený a v takomto stave išli domov taxíkom. Keď prišli domov, vonku bola už tma. Potom mal výpadky pamäte. Útržkovite si pamätal, že  družke skočil na nohu, chcel pustiť plyn a chcel odpáliť ich dom.  Vie, že dobehol sused XXXXX, ktorého nechcel pustiť dnu, on sa však dobíjal dnu a niečo kričal. Potom zobral nôž do rúk a bežal za ním s nožom. Nedobehol ho. Bol u neho nejaký skrat a zdalo sa mu ,že sa družka a sused spolčili proti nemu. Potom bežal za Adlerom, bežali na Pstruši ku ihrisku. Myslel, že ho nedobehol, no dozvedel sa, že mali spolu konflikt. Spomína si, že rozbil sklo na susedových dverách.  Prišli potom policajti a zadržali ho. Uviedol, že v kuchyni domu  na sporáku otvoril naplno všetky 4 horáky.  Urobil to preto, lebo  mu šibalo, chcel vystrašiť družku, že to buchne, vedel, že deti už neboli doma, ušli z domu. Chcel, aby sa naplnila celá kuchyňa plynom  a aby to buchlo. Preto zapálil aj zápalky. Zapálil hádam dve a držal ich v rukách.  Plyn nebuchol,  lebo ho dakto odstavil. Uviedol, že napadol aj suseda Adlera, tak, že sa za ním rozbehol,  v ruke  držal nôž, podľa neho ho nedochytil, no dozvedel sa, že ho dohonil a spolu mali konflikt. Nepamätá sa na to. Spomína si , že na dome suseda Adlera poškodil vchodové dvere, kde  rozbil sklo, dozvedel sa, že poškrabal aj susedove auto a zhodil  čelné sklo. Nepamätá sa na to. Uviedol, že si nespomína, že by sa niekomu vyhrážal, ale je to možné, spomína si na to, že chcel zapáliť plyn.

Svedkyňa poškodená XXXXX vo svojej výpovedi uviedla, že  dňa 19. 1. 2015 okolo obeda šla  so svojím druhom XXXXX do Detvy do Tesca.  XXXXX vypil asi pol litra červeného vína, je možné že si dal aj pivo a tvrdé. Ona si dala tiež víno. Vtedy jej začal vravieť nejaké čudné slová, že ho prenasledujú. Keď zisťovala, že kto  ho prenasleduje, uviedol len, že ho prenasledujú. Nechápala o čom hovorí. Nikdy predtým sa tak nesprával. Domov na Pstrušu sa vrátili okolo 19. 00 hod. a vtedy došlo ku zmene v jeho správaní. Z ničoho nič jej povedal, že je bosorka. Nachádzali  sa v kuchyni a obidvom dcéram povedal, aby z kuchyne okamžite išli von, aby odišli aj z domu preč, lebo „ide do luftu“. Najskôr nechápala, čo to vraví Deti odišli do susedov k Adlerovcom. Potom XXXXX zatvoril dvere na kuchyni. Povedala mu, aby prestal, že nie je bosorka. Javil sa jej ako keby ju nevnímal. V ruke držal zápalky a pustil všetky štyri horáky na plynovom sporáku, ktorý je napojený na zemný plyn. V jednej ruke držal krabičku zápaliek a do druhej si vysypal zápalky a jednu si chytil do prstov. Povedala mu,  že chce ísť za deťmi, na čo sa  rozčúlil, povedal jej, že je bosorka a zhodil ju v kuchyni na podlahu. Oboma rukami jej chytil ľavú nohu v oblasti chodidla a túto jej prudko nadvihol hore, potiahol smerom k sebe. Udrela si pravý lakeť a pravý bok a následne jej chodidlom prudko pootočil smerom do vonka a špičkou topánky,  jej kopol rovno do oblasti kolena. Pri tom jej hovoril, že je bosorka a že zapáli celý dom, že vyhoria obaja. Plyn stále unikal zo všetkých štyroch horákov a ona sedela na zemi. Po piatich až desiatich minútach začal búchať na  kuchynské dvere sused XXXXX. Kričal na Ivana spoza dverí, aby prestal a následne pomaly otváral dvere na kuchyni a vtedy sa  snažila rýchlo pozviechať zo zeme a ujsť. To keď XXXXX zbadal, pristúpil k nej, chytil ju rukou pod krk. Následne do kuchyne vošiel sused, tento Ivanovi dohováral, aby prestal.  XXXXX na to nereagoval a na suseda hovoril niečo v tom zmysle, že je satan. Následne z kuchyne odišla pred dom. Sused XXXXX tiež vyšiel von z domu, išiel k hlavnému prívodu plynu a tento uzavrel.  Potom z domu vybehol aj XXXXX a v rukách držal kuchynské nože . Nevšímal si ju, zameral sa  na suseda Adlera, ktorého začal naháňať popri dome a tento pred ním utekal. Za chvíľu  sused XXXXX pribehol nazad, otvoril zatvorenú bráničku vedúcu do dvora jeho domu. XXXXX taktiež vošiel na jeho pozemok a presunul sa k vstupným dverám. Pristúpil k dverám, ktoré sú bezpečnostné so sklom. XXXXX s nožmi búchal po dverách a  rozbil presklenie na  dverách. Potom prešiel popri plote do zadnej časti jeho domu.  Nevidela už kam išiel a čo tam robil. Počula však búchanie. Potom videla ako XXXXX zase naháňal suseda Adlera, vybehli zo susedovho dvora smerom na ulicu a vtedy prišiel susedovi Adlerovi na pomoc sused XXXXX, ktorý ho spacifikoval a v tom čase prišli na miesto aj policajti. Uviedla, že z tohto konania Ivana mala veľký strach, že ju zabije a že vyhodí dom do vzduchu a že ublíži jej a deťom.

Svedok poškodený XXXXX vo svojich výpovediach uviedol, že dňa 19. 1. 2015 prišiel večer  domov z roboty.  Spolu s manželkou bol v kuchyni, keď počuli, ako niekto klope na dvere. Boli to Nikola a XXXXX. Obe plakali a hovorili, že otec chce zabiť  mamu. Nikola tiež povedala, že otec zapol plyn, lebo chce zapáliť dom  a že mamu ohrozuje nožom.  Prišiel k nim do dvora a cez okno na kuchyni videl ako v kuchyni stojí XXXXX s jedným nožom v ruke a v druhej ruke zápalky. Videl, že na sporáku, ktorý je oproti oknu, sú otočené vypínače na sporáku a teda horáky sú pustené naprázdno.  Ruženu najskôr nevidel. Vošiel otvorenými vchodovými dverami do vnútra. Keď  sa chcel dostať do kuchyne, XXXXX ho nechcel pustiť. Hovoril mu, aby ho pustil, čo nakoniec urobil. V kuchyni na zemi ležala XXXXX. Podarilo sa mu v jednej chvíli zobrať mu nasilu nožík z ruky a odstaviť plyn na sporáku, ale XXXXX ho zase zapol. XXXXX mu bránil, aby vypol plyn. XXXXX sa medzičasom zo zeme postavila a  z kuchyne ušla. XXXXX zobral do rúk dva nože a pokúšal sa nimi na neho útočiť. Podarilo sa mu z kuchyne  ujsť. Potom vybehol na dvor  a išiel zatvoriť plyn na hlavnom uzávere. Potom  XXXXX  vyšiel z domu s nožmi a začal za ním bežať. Najskôr mal namierené k nim na dvor, ale potom bežal ďalej po ulici. XXXXX stále bežal za ním. Potom spadol, lebo sa pošmykol. XXXXX sa s nožmi hodil na neho. On ako sa na neho hodil s nožmi,  chránil sa tak, že si pred tvár dal svoje ruky, ktorými mu potom jeho ruky odrazil od seba, aby ho nožmi nepichol. Nožmi potom zasiahol popri jeho ramenách zem. Potom ho nohami zhodil zo seba a ušiel na ihrisko.  XXXXX sa vrátil a vošiel cez otvorenú hlavnú bráničku k nim do dvora k hlavným vchodovým dverám. Tam začal oboma nožmi udierať do dverí. Podarilo sa mu vylámať celú sklenenú výplň dverí. Keďže otvor sklenenej výplne bol úzky, tak začal trhať kľučku, až kým sa mu nepodarilo ju odlomiť. Potom prešiel cez dvor na opačnú stranu domu k balkónovým dverám, na ktoré začal opäť tĺcť oboma nožmi. Plastové balkónové dvere sa mu nepodarilo rozbiť, len ich poškodil. Keď sa mu nepodarilo balkónové okno rozbiť prešiel k vozidlu zn. Audi A6, ktoré mal odparkované na dvore, presne pred balkónovými dverami. Tam sa pustil mlátiť nožmi do čelného skla vozidla. Prešiel nožom po ľavej strane vozidla, kde mu poškodil lak na vozidle, na prednom a zadnom blatníku. On to celé pozoroval spoza  plota  a celý čas ho vyzýval, aby opustil pozemok. Dokonca na neho aj hádzal kamene, len aby  ho vyprovokoval, aby opustil pozemok. Mal  obavu, že sa dostane do domu. Nakoniec ho vyprovokoval tak, že vyšiel zo dvora a bežal za ním. Vtedy prišiel sused Cerovský, ktorý zastal na svojom aute presne oproti jeho plotu.  Keď vystúpil z auta , tak XXXXX nebežal za ním, ale za susedom.  Ešte kričal na suseda, nech si dá pozor, že XXXXX má nože. Bežal rovno k nemu a zaháňal sa nožmi a vtedy ho sused chytil za ruku, ktorou sa zaháňal a zhodil ho na zem. Potom susedovi rýchlo bežal na pomoc, aby ho odzbrojili. V tom čase už prišla aj polícia , ktorá zasiahla tak, že Ivanovi na zemi založili putá a spacifikovali ho. Tiež uviedol, že XXXXX sa mu vyhrážal, keď ho začal prenasledovať s nožmi v rukách  a vyhrážal sa mu zabitím. Hovoril priamo, že ho zabije. Tiež sa vyhrážal zabitím aj v momente, keď útočil nožmi na vchodové dvere aj na balkónové dvere a kričal „ zabijem vás vy vyjebanci“ . Tiež sa vyhrážal svojej družke Ružene, čo počul spoza okna, keď išiel k nim a keď  Ruženu nevidel, lebo ležala na zemi a on sa jej vyhrážal, že ju zabije, povedal „ zabijem ťa ty suka“. XXXXX bola rozrušená a na zemi plakala. 

Poškodená XXXXX vo svojej výpovedi uviedla, že dňa 19. 1. 2015 okolo 18. 00 bola doma so synmi  a manžel prišiel domov z roboty. Vtedy zaklopali susedove deti a povedali, že otec chce zabiť mamu. Manžel sa išiel  pozrieť čo sa tam deje. Ona vyšla s najmladším synom pred dvere a videla ako manžel sa cez okno najskôr z dvora díval do susedovej kuchyne. Potom vošla do domu a  volala  na políciu. Medzičasom vyšla druhýkrát pred dvere, kedy videla, že XXXXX  aj s jej manželom bola pred ich domom. Potom vybehol s dvomi nožmi v rukách XXXXX a utekal smerom k manželovi. Keď  to videla rýchlo vošla do domu a zamkla. XXXXX pribehol na ich pozemok ku vchodovým dverám, kde zlomil kľučku a potom začal oboma nožmi tĺcť do sklenenej výplne, ktorú  sa mu podarilo rozbiť. Pri tom kričal , že ich zabije. Keďže sa mu nepodarilo rozbiť poslednú tretiu časť sklenenej výplne, prešiel na opačnú stranu domu, kde nožmi udieral do plastových balkónových dverí, ktoré sa mu nepodarilo rozbiť. Nožmi ich poškodil tak, že ich poškriabal. Po tomto išiel k autu, ktoré mali zaparkované oproti balkónovým dverám a nožmi poškodil auto, poškriabal čelné sklo auta a poškriabal nožmi bočnú stranu  auta. Od manžela sa dozvedela , že potom vyšiel zo dvora a zase išiel za manželom. Nato tam prišla polícia. Uviedla, že  mala v tej chvíli strach , XXXXX bol ako nepríčetný, chcel sa dostať k nim do domu.

Svedok poškodený XXXXX splnomocnený zástupca Všeobecnej zdravotnej poisťovne a.s. Bratislava sa vyjadrila k náhrade škody a v rámci trestného konania  si zatiaľ uplatnila náhradu škody vo výške 142,25 € za poskytnutú zdravotnú starostlivosť XXXXX. Uvedené náklady nie sú konečné.   

Svedok XXXXX vo svojej výpovedi uviedol, že dňa  19. 1. 2015  v čase okolo 19. 00 hodiny  sa vrátil domov autom z obce XXXXX. Pri  dome  zaparkoval a keď vystupoval z auta, videl ako popri jeho aute  uteká XXXXX. Bežal ďalej. On sedel ešte v aute, keď XXXXX naraz začal kričať: „pozor má v ruke nôž“.  Vystúpil z auta a naraz ako sa otočil,  oproti nemu išiel  XXXXX,  niečo kričal čomu nerozumel a keď prišiel do svetla, tak videl, ako má vzpriamenú ruku a v nej drží nožík tak, že čepeľ nebola namierená voči jeho osobe. Vôbec sa na neho nezaháňal. Chytil ho za tú ruku a sotil ho na zem, kde ho spacifikoval a následne prišiel aj XXXXX a aj privolaná policajná hliadka. Nevie o čo tam išlo, len bolo zrejmé, že XXXXX uteká pred Grosmanom, ktorý má v rukách nožík. 

XXXXX Černecký a Marcel Dub vo svojich výpovediach zhodne uviedli, že pracujú ako policajti na OO PZ Detva. Dňa 19. 1. 2015 vykonávali hliadkovú službu v čase od 19. 30 hod. do 07. 30 hod. nasledujúceho dňa. V čase o 19. 40 hod. boli vyslaní  stálou službou OO PZ Detva na preverenie telefonického oznámenia  do obce Pstruša , kde v rodinnom dome  č. 663 sa mal druh XXXXX XXXXX vyhrážať  , že vyhodí ich dom do vzduchu  a mal pri tom pustiť v kuchyni plyn. Po príchode na miesto do obce Pstruša , pred rodinným domom č. 344 zbadali troch mužov a jednu ženu. Jeden muž ležal na zemi. Ako vystupovali zo služobného auta, tak  dvaja muži, ktorí stáli, im kričali, že ležiaci muž má pri sebe nože a ohrozuje ich. Keď pristúpili k ležiacemu mužovi, tento sa pokúšal postaviť. V tom čase nože nemal v rukách. Tieto ležali  vedľa neho na zemi. Muža vyzvali, aby ostal ležať na zemi a nakoľko  výzvu neuposlúchol, boli mu založené  služobné putá. V tom čase na miesto už prišla aj druhá hliadka OO PZ Detva, ktorá ostala strážiť spútaného muža XXXXX. Na miesto  prišli hasiči, ktorí prezreli celý rodinný dom č. 663, kde mal unikať plyn. Bolo zistené, že hlavný uzáver plynu je uzatvorený. Po tom keď zistili, že už nehrozí žiadne nebezpečenstvo začali zisťovať skutkový stav, čo sa  stalo. Poškodená XXXXX počas vyťaženia uviedla, že dňa 19. 1. 2015 v čase o 19. 00 hod.  sa  pohádala so svojim druhom XXXXX v kuchyni domu kde bývajú. Jej druh počas hádky chcel podpáliť dom  a  na plynovom sporáku v kuchyni nechal zo všetkých  horákov unikať plyn. Tento  chcel potom zápalkami zapáliť, ale toto sa mu nepodarilo. Tiež povedala, že ju napadol a pri tom jej vykrútil pravú nohu . XXXXX im pri vyťažení uviedol, že dňa 19. 1. 2015 okolo 19. 00 hod. im niekto zaklopal  na vchodové dvere domu. Išlo o dcéry ich suseda XXXXX, ktoré povedali, že otec chce zabiť ich mamu a podpáliť ich dom. XXXXX šiel teda k rodinnému domu XXXXX. Cez okno uvidel v kuchyni XXXXX. Tento držal v jednej ruke nôž a v druhej zápalky. Pri tom tiež počul , že  XXXXX sa vyhráža. Mal povedať niečo v tom zmysle, že ak zomrie on, zomrú všetci. Po tom ako XXXXX vošiel do kuchyne, uvidel na zemi  XXXXX a zbadal, že sú pustené všetky horáky na sporáku a že uniká z nich plyn. Začal XXXXX slovne dohovárať, ale toto nepomohlo. Pri tom sa XXXXX na neho zahnal nožom a tak začali spolu zápasiť. Vtedy XXXXX mala vyjsť z domu.  XXXXX Ďalej uviedol, že sa mu podarilo  vyjsť z domu a odstaviť hlavnú prípojku plynu, kde pri tom ako sa cez dvor vracal od prípojky z domu vybehol XXXXX. V rukách držal dva nože a začal XXXXX naháňať. Tento pred ním utekal, po čase sa však potkol a spadol na zem.  XXXXX sa otočil na chrbát a vtedy ho dobehol XXXXX a hodil sa na neho s dvomi nožmi  v rukách, ktorými  mieril na jeho  hruď . XXXXX  reflexívne útok vykryl a tak sa tieto zapichli do zeme. XXXXX následne ušiel  na ihrisko, kde už  XXXXX za ním neutekal, ale pustil sa smerom k domu XXXXX. Prešiel cez odomknutú  bráničku a išiel k vchodovým dverám, do ktorých bodal nožmi a podarilo sa mu rozbiť sklenenú výplň dverí. Mal pri tom kričať nejaké vyhrážky zabitím. Potom, keď sa nedostal do domu prešiel dozadu k terasovým dverám, ktoré nožmi poškodil, ale nerozbil. Následne poškodil motorové vozidlo XXXXX a to audi A6 ev. číslo DT 382 BA, ktoré bolo odparkované na dvore. XXXXX kričal spoza plota na XXXXX, aby upútal jeho pozornosť. XXXXX sa potom za ním rozbehol, ale vtedy tam prišiel  ďalší sused Cerovský. Tento  nevedel čo sa tam deje. Ako XXXXX bežal, narazil do XXXXX a tam sa im podarilo XXXXX z rúk vyraziť nože. Po vyťažení osôb, bol XXXXX eskortovaný na OO PZ Detva. Uviedli, že tak XXXXX ako aj XXXXX, boli vyľakaní, rozrušení. 

V priebehu vyšetrovania bol do konania uznesením vyšetrovateľa PZ podľa § 142 ods. 1 Trestného poriadku zo dňa 12. 2. 2015 pribratý znalec XXXXX za účelom vypracovania znaleckého posudku ohľadom zranení XXXXX a XXXXX. Zo záverov znaleckého posudku vyplýva, že XXXXX dňa 19. 1. 2015 utrpela zranenia a to vyvrtnutie kolenného kĺbu vľavo s klinickými prejavmi odtrhnutia predného rohu vnútorného menisku a s prejavmi silného natiahnutia vnútorného postranného väzu, ktoré zranenia si vyžiadali dobu liečenia v trvaní 12 týždňov. Uvedené zranenie vzniklo silným náhlym vykrútením ľavej nohy do vonkajšej strany , ktorá bola v momente vykrútenia poloohnutá v kolene. Intenzita vykrútenia bola vysoká.  Zo znaleckého posudku ďalej vyplýva, že XXXXX utrpel dňa 19. 1. 2015  zranenia a to dve drobné ranky na ľavej dlani, drobnú bodnú ranku  na pravej dlani, odreninu kože oboch kolien v oblasti nad jabĺčkami, ktoré zranenia si vyžiadali dobu liečenia 6 dní. Podľa názoru znalca sa nejednalo o bodné rany dlaní od noža, ale o následok pádu na dlane o hrotnanté kamienky, alebo ostré úlomky ľadu. 

Do spisového materiálu boli tiež zabezpečené znalecké posudky Kriminalisticko- expertízneho ústavu PZ Slovenská Ľupča. Zo znaleckého posudku z odboru daktyloskopie vyplýva, že na  predložených vecných stopách č. 2 a č. 3 / 2ks nožov / zviditeľnené daktyloskopické stopy boli vyhodnotené ako neupotrebiteľné. Zo znaleckého posudku z odboru biológie  je zrejmé, že z výsledkov DNA analýzy vyplýva, že DNA profil krvnej stopy č. 1 / ster zo skla dverí / je zhodný s DNA profilom porovnávacej vzorky bukálneho výteru označenej „XXXXX“ . DNA analýzou bolo dokázané, že pôvodcom krvnej stopy č. 1 je osoba , od ktorej bol zaistený porovnávací materiál označený „XXXXX“. Rovnako skúmaním bolo zistené, že na vecnej stope č. 2 / kuchynský nôž s drevenou rúčkou / na ostrí čepele a spodnej časti rukoväti stopy č. 2 bola skúmaním dokázaná prítomnosť ľudskej krvi. Z výsledkov DNA analýzy vyplýva, že DNA profil krvných stôp zaistených z čepele a rukoväte stopy č. 2 je zhodný s DNA profilom porovnávacej vzorky bukálneho výteru označenej „ XXXXX“  DNA analýzou bolo dokázané, že pôvodcom uvedených stôp je osoba, od ktorej bol zaistený porovnávací materiál označený „XXXXX „ 

Vykonaným dokazovaním bolo teda preukázané, že obvinený XXXXX svojim konaním naplnil všetky zákonné znaky skutkovej podstaty  zločinu ublíženia na zdraví podľa § 155 ods. 1, ods. 2 písm. b/ Trestného zákona a s poukazom na § 139 ods. 1 písm. c/ Trestného zákona spáchaného v jednočinnom súbehu s prečinom nebezpečného vyhrážania podľa § 360 ods. 1, ods. 2 písm. a/ Trestného zákona s poukazom na § 138 písm. a/ Trestného zákona spáchaného v jednočinnom súbehu s prečinom výtržníctva podľa § 364 ods. 1 písm. a/ Trestného zákona   spáchaného v jednočinnom súbehu s prečinom porušovanie domovej slobody podľa § 194 ods. 1, ods. 2 písm. a/ Trestného zákona s poukazom na § 138 písm. d/ Trestného zákona a spáchaného v jednočinnom súbehu s prečinom poškodzovania cudzej veci podľa § 245 ods. 1 Trestného zákona, na ktorú zmenu právnej kvalifikácie bol upozornený.
 
Zároveň v priebehu vyšetrovania boli do konania uznesením vyšetrovateľa PZ podľa § 142 ods. 1 Trestného poriadku zo dňa 18. 2. 2015 pribratí znalci XXXXX a XXXXX za účelom podania znaleckého posudku ohľadom duševného stavu na obvineného XXXXX. 
Zo záverov znaleckého posudku ako aj z následného výsluchu znalca MUDr. Moravčíka vyplýva, že obvinený XXXXX z dôvodu ťažkej depresívnej epizódy s psychotickými príznakmi a suicidálnymi myšlienkovými úvahami mal v čase spáchania trestného činu úplne  vymiznuté svoje rozpoznávacie ako aj ovládacie zložky konania. Požitie alkoholu sa na tom podieľalo len zanedbateľne a nevýznamne.  Obvinený sa v čase spáchania skutku nachádzal v stave epileptického mrákotného stavu, ktorý bol komplikovaný prítomnosťou alkoholického opojenia ako aj dlhodobého priebehu ťažkej depresívnej epizódy.  U obvineného sa v tom čase vyskytovali aj halucinácie teda stav, v ktorom sa nachádzal v inkriminovanom čase páchania skutku dosahoval psychotickú intenzitu. Dlhodobý priebeh ťažkej depresie bol sprevádzaný jeho úvahami o zbytočnosti vlastného života a v úvahách o samovražde, ktoré sa v inkriminovanom stave svojim psychotickým motívom prenieslo do jeho konania. Preto obvinený najskôr používal rôzne vyhrážky  voči okolitým osobám a potom pustil plyn a zaútočil nožom voči tam prítomným osobám. Motívom jeho konania, uvažovania a rozhodovania v tom čase bol choromyseľný depresívny blud samovražedného jednania typu rozšírenej samovraždy. Z tohto dôvodu znalci hodnotia jeho rozpoznávacie a ovládacie schopnosti  v čase činu za úplne vymiznuté. Obvinený dlho pred skutkom trpel závažným duševným ochorením ťažkou depresívnou epizódou s psychotickými príznakmi, konkrétne so samovražednými myšlienkovými konceptmi, ktoré v čase činu viedli k prejavom tzv. rozšírenej samovraždy. Ide o stav mysle, vnímania, rozhodovania a konania takto postihnutého jedinca, ktorý je choromyseľne presvedčený o zbytočnosti vlastnej existencie, ako aj existencie iných osôb tam náhodne sa nachádzajúcich. Obvinený týmto ťažkým duševným ochorením trpel aj pred nástupom na dobrovoľnú ústavnú protialkoholickú liečbu do Kremnice dňa 3. 3. 2015 a teda obvinený nie je schopný chápať zmysel trestného konania. Adekvátne zaliečenie však môže zmierniť alebo odstrániť depresiu, ale ide o zložitý proces. Znalci považujú pobyt obvineného na slobode za nebezpečný pre neho samého ako aj pre  spoločnosť a teda navrhujú realizovať u neho ústavné ochranné psychiatrické liečenie. Vyšetrením obvineného bola zistená aj jeho závislosť na alkohole, ktorá závislosť je len sekundárna popri jeho duševnom ochorení teda popri depresívnej epizóde, ktorá v čase činu bola ťažkého stupňa s psychotickými príznakmi.
Podľa § 23 Tr. zákona, kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný. 
S poukazom na vyššie uvedné, bolo preto rothodnuté podľa § 215 ods. 1 písm. e/ Tr. poriadku a trestné stíhanie obv. XXXXX bolo zastavené, nakoľko nebol v čase činu pre nepríčetnosť trestne zodpovedný.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. František Judiak
prokurátor